สุนทร คงสมพงษ์
พลเอก สุนทร คงสมพงษ์ (1 สิงหาคม พ.ศ. 2474 – 2 สิงหาคม พ.ศ. 2542) ชื่อเล่น จ๊อด เป็นนายทหารชาวไทย เคยดำรงตำแหน่งผู้บัญชาการทหารสูงสุด และหัวหน้าคณะรักษาความสงบเรียบร้อยแห่งชาติ ซึ่งก่อรัฐประหาร พ.ศ. 2534

ประวัติ 
พล.อ. สุนทร เกิดเมื่อวันที่ 1 สิงหาคม พ.ศ. 2474 ภูมิลำเนา ณ จังหวัดพระนคร จบการศึกษาจากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า รุ่น 1 รุ่นเดียวกับ พล.อ. ชวลิต ยงใจยุทธ จากนั้น รับราชการทหารมาโดยตลอด เคยดำรงตำแหน่งสำคัญคือ ผู้บัญชาการศูนย์การบินทหารบก ผู้บัญชาการหน่วยบัญชาการสงครามพิเศษ และผู้บัญชาการทหารสูงสุดพล.อ.สุนทร สมรสกับพ.อ.หญิง คุณหญิงอรชร คงสมพงษ์ มีบุตรสองคน ซึ่งได้แก่ 

 พล.อ. อภิรัชต์ คงสมพงษ์ (รองเลขาธิการพระราชวัง) 
 พล.ต. ณัฐพร คงสมพงษ์

ต่อมาได้แยกทางกันเมื่อ พ.ศ. 2533 หลังจาก พล.อ. สุนทร ใช้ชีวิตร่วมกับนางอัมพาพันธ์ ธเนศเดชสุนทร (อรุณเมือง, คงสมพงษ์, คงทรนง)

พล.อ. สุนทร มีบุคลิกส่วนตัวคือ ชอบแต่งกายรัดรูป จนได้ฉายาว่า "นายพลเสื้อคับ" ชอบสูบบุหรี่จัด บุคลิกโผงผาง เสียงดัง มีคติประจำตัวว่า " ไม่ฆ่าน้อง ไม่ฟ้องนาย ไม่ขายเพื่อน "  เวลาไปราชการนิยมขับเฮลิคอปเตอร์ด้วยตนเองอยู่เสมอ

รัฐประหาร 
เมื่อวันที่ 23 กุมภาพันธ์ พ.ศ. 2534 คณะนายทหารนำโดย 

 พล.อ. สุนทร คงสมพงษ์ ผู้บัญชาการทหารสูงสุด, หัวหน้ารสช.
 พล.อ. สุจินดา คราประยูร ผู้บัญชาการทหารบก, รองหัวหน้ารสช.
 พล.อ. อิสระพงศ์ หนุนภักดี รองผู้บัญชาการทหารบก, รองหัวหน้ารสช.
 พล.ร.อ. ประพัฒน์ กฤษณจันทร์ ผู้บัญชาการทหารเรือ, รองหัวหน้ารสช.
 พล.อ.อ. เกษตร โรจนนิล ผู้บัญชาการทหารอากาศ, รองหัวหน้ารสช.
 พล.ต.อ. สวัสดิ์ อมรวิวัฒน์ อธิบดีกรมตำรวจ, รองหัวหน้ารสช.

ได้ทำการรัฐประหารยึดอำนาจจากรัฐบาลพล.อ. ชาติชาย ชุณหะวัณ ซึ่งขณะนั้นดำรงตำแหน่งผู้บัญชาการทหารสูงสุด เป็นนายทหารที่อาวุโสสูงสุด จึงได้รับที่จะดำรงตำแหน่งหัวหน้าคณะรักษาความสงบเรียบร้อยแห่งชาติ (รสช.)

ถึงแก่อนิจกรรม 
ภายหลังเกษียณอายุราชการ พล.อ. สุนทร ไปเปิดกิจการร้านอาหารที่ปารีส ฝรั่งเศส โดยมิได้เข้ามาเกี่ยวข้องทางการเมือง หรือเปิดเผยตัวต่อที่สาธารณะ ก่อนจะกลับมาเมืองไทยและเสียชีวิตเมื่อวันที่ 2 สิงหาคม พ.ศ. 2542 ด้วยโรคมะเร็งปอด สิริอายุ  มีพิธีพระราชทานเพลิงศพเมื่อวันที่ 21 ตุลาคม พ.ศ. 2542 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

ยศกองอาสารักษาดินแดน 
พลเอก พลเรือเอก พลอากาศเอก สุนทร คงสมพงษ์ ได้รับพระราชทานยศนายกองเอกแห่งกองอาสารักษาดินแดน เป็น พลเอก พลเรือเอก พลอากาศเอก นายกองเอก สุนทร คงสมพงษ์

เครื่องราชอิสริยาภรณ์

เครื่องราชอิสริยาภรณ์ไทย 
พลเอก พลเรือเอก พลอากาศเอก สุนทร คงสมพงษ์ ได้รับพระราชทานเครื่องราชอิสริยาภรณ์ ดังนี้

 

 พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)

เครื่องราชอิสริยาภรณ์ต่างประเทศ 
  :
 พ.ศ. 2513 -  แกลแลนทรี่ครอส ประดับใบปาร์ม
 พ.ศ. ไม่ปรากฏ -  เหรียญเกียรติยศกองทัพเวียดนามใต้ ชั้นที่ 1
 พ.ศ. ไม่ปรากฏ -  เหรียญรณรงค์เวียดนาม

  :
 พ.ศ. 2513 -  เหรียญบรอนซ์สตาร์ ประดับ วี
 พ.ศ. 2513 -  เหรียญคอมเมนเดชัน (ทหารบก) ประดับ วี และใบโอ๊ค
  :
 พ.ศ. 2530 -  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
 พ.ศ. 2534 -  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
  :
 พ.ศ. 2534 -  เครื่องอิสริยาภรณ์สดุดีการรักษาความมั่นคงแห่งชาติ ชั้นที่ 1
 พ.ศ. ไม่ปรากฏ -  เหรียญราชการสงครามเกาหลี

 :
พ.ศ. 2534 -  เครื่องอิสริยาภรณ์อุตมะ บักติ เจเมอร์ลัง (เท็นเทรา)
 :
พ.ศ. 2535 -  เครื่องราชอิสริยาภรณ์มงคลรัตน์ ชั้นที่ 1
 :
 พ.ศ. ไม่ปรากฏ -  เหรียญสหประชาชาติเกาหลี

อ้างอิง

แหล่งข้อมูลอื่น 
 พล.อ.สุนทร คงสมพงษ์ นายทหาร “ตำนานจ๊อด” แห่งประวัติศาสตร์การเมืองไทย

ทหารบกชาวไทย
ทหารเรือชาวไทย
ทหารอากาศชาวไทย
ผู้บังคับบัญชาและเจ้าหน้าที่กองอาสารักษาดินแดน
นักการเมืองไทย
สมาชิกวุฒิสภาไทยแบบแต่งตั้ง
ผู้บัญชาการทหารสูงสุดไทย
คณะรักษาความสงบเรียบร้อยแห่งชาติ
บุคคลจากโรงเรียนสวนกุหลาบวิทยาลัย
บุคคลจากโรงเรียนนายร้อยพระจุลจอมเกล้า
เสียชีวิตจากมะเร็งปอด
นักบินเฮลิคอปเตอร์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเครื่องราชอิสริยาภรณ์ อ.ร.
ผู้ได้รับเหรียญรัตนาภรณ์ ภ.ป.ร.3
ผู้นำที่ได้อำนาจจากรัฐประหาร
บุคคลในประวัติศาสตร์กรุงรัตนโกสินทร์